b'\n_START_ARTICLE_\nUnibersidad ng Calgary\n_START_PARAGRAPH_\nAng Unibersidad ng Calgary (Ingles:\xc2\xa0University of Calgary,\xc2\xa0U ng C o UCalgary) ay isang pampublikong\xc2\xa0unibersidad\xc2\xa0sa pananaliksik na matatagpuan sa lungsod ng\xc2\xa0Calgary, Alberta, Canada. Ang Unibersidad ng Calgary ay itinatag noong 1944 bilang isang sangay ng Unibersidad ng Alberta, bago naging isang hiwalay na unibersidad noong 1966. Ito ay binubuo ng 14 fakultad at higit sa 85 instituto sa pananaliksik at mga sentro. Ang pangunahing kampus ay matatagpuan sa hilagang-kanluran kuwadrante ng lungsod malapit sa Ilog Bow at isang mas maliit na kampus sa timog ay matatagpuan sa sentro ng lungsod._NEWLINE_Ang mga nagtapos sa unibersidad ay kinabibilangan nina\xc2\xa0James Gosling, OC, na nakaimbento ng Java (wikang pamprograma), dating Punong Ministro ng Canada, Stephen Harper, dating astronaut\xc2\xa0ng Canada na si Robert Thirsk, at tagapagtatag ng\xc2\xa0Lululemon Athletica, si\xc2\xa0Chip Wilson.'